149 



Ternen kommer omkring 1 Maj ; jeg har optegnet følgende 

 Tidspunkter, hvor de første er set: 



1910. 21 April, 3 fløj ude over Fjorden. 



1911. 22 — 2 sad paa Bundgarnspælene. 



1912. 22—2 ved Svelmø. 



1913. 30 — en herinde i Fjorden. 



1914. 5 Maj, den hørtes idag. 



1917. 1 — 2 sad herudfor paa Bundgarnspæle. 



Den trækker tidlig bort, allerede henimod Midten af August; 

 hvad man ser efter den Tid, er kun ganske enkelte. Dog har 

 jeg nogle Gange i September, endda langt henne i Maaneden 

 set nogle; saaledes saa jeg 18 September 1912 to unge Fugle, 

 20 September s. A. en inderst i Fjorden. 3 September 1917 

 saas her en, og i Dagene fra 17 — 25 September holdt der sig her 

 3, alle i Vinterdragt; den ene var en gammel Fugl, let kendelig 

 paa de lange Halefjer, de to Unge. Det er vist sjældent, at 

 Ternen faar sin Vinterdragt med den hvide Pande, endnu medens 

 den opholder sig hos os. 



HAVTERNE (Sterna macriira). Den forekommer maaske ikke 

 helt sjældent paa Svelmø, men det er ikke altid let at skelne 

 den fra Ternen. I nogle Tilfælde har jeg dog kunnet bestemme 

 den med Sikkerhed; saaledes fandt jeg 6 August 1912 en død 

 Fugl paa Øen; 12 Juni 1917 saa jeg 3 Par herovre. Rede fandt 

 jeg ikke, men jeg havde god Lejlighed til at iagttage Fuglene, 

 der opførte sig en Del anderledes end den alm. Terne. De var 

 langt mere tillidsfulde end denne, saa jeg ofte kunde komme 

 dem paa 10 — 20 m Afstand, uden at de fløj op. De fulgtes 

 stadig parvis og sad ganske nær hinanden, ogsaa en Forskel 

 fra Ternen, hos hvilken Sammenholdet ikke er saa udpræget. 



SPLITTERNE (Sterna cantiaca). I Maj 1909 saa jeg ved 

 Svelmø en sidde paa en Sten, den eneste Gang, jeg har iagt- 

 taget den her. 



MOSETERNE (Sterna nigra). Jeg har kun set den 2 Gange 

 her, 27 Maj 1912 og 12 JuH 1917. 



TEJSTE (Cepphus grylle). En gammel Fugl laa drevet død 

 i Land 15 Oktober 1909. 



